
CONTRACT DE UTILIZARE A ZONEI DRUMULUI
pentru Suprafata situata in  Spatiul pentru servicii de la km ________
de pe Autostrada A__, tronson ________________, partea ______, Lot______, in vederea instalarii statiilor de reincarcare pentru vehicule electrice

nr. _________/ ________
In baza:

· O.G. nr. 43/1997 privind regimul drumurilor, republicata, cu modificarile si completarile ulterioare;

· Ordinul MT nr. 1836/07.12.2018 pentru aprobarea unor tarife aplicate de C.N.A.I.R. S.A, cu modificarile si completarile ulterioare;

· O.U.G nr. 84/2003 pentru infiintarea C.N.A.D.N.R. S.A prin reorganizarea Regiei Autonome “Administratia Nationala a Drumurilor din Romania”, aprobata cu modificari si completari prin Legea nr.47/2004, cu modificarile si completarile ulterioare;

-   O.U.G nr. 55/2016 privind reorganizarea Companiei Nationale de Autostrazi si Drumuri Nationale din Romania - S.A. si infiintarea Companiei Nationale de Investitii Rutiere - S.A., precum si modificarea si completarea unor acte normative 

· O.U.G nr. 86/2014 privind stabilirea unor masuri de reorganizare la nivelul administratiei publice centrale si pentru modificarea si completarea unor acte normative, art.9 alin.(1); 

· Raportului procedurii de atribuire a Contractului nr._______________/________

s-a incheiat prezentul Contract de utilizare a zonei drumului pentru Suprafata situata in  Spatiul pentru servicii de la km _____   de pe Autostrada A__, tronson _______________, partea______, Lot _______, in vederea instalarii statiilor de reincarcare pentru vehicule electrice ("Contractul").

Cap. 1 Parti contractante: 

Compania Nationala de Administrare a Infrastructurii Rutiere S.A., cu sediul in Bucuresti, Bulevardul Dinicu Golescu, nr. 38, sector 1, tel. (+4 021)264.32.00, fax: (+4 021) 312.09.84, cod de inregistrare fiscal nr. 16054368, numar de ordine in Registrul Comertului J/40/552/15.01.2004, in calitate de Administrator al drumului, denumita in prezentul Contract "Administrator", reprezentata legal de Doamna Ing. Mariana IONITA avand functia de Director General, pe de o parte, 

si 
.............................................., cu sediul/domiciliul in  .............................., str. ................ nr..........., judetul ............, avand //, CIF/CUI //, cont //, deschis la banca //, in calitate de utilizator al suprafetei situate in Spatiul pentru Servicii tip S__ de la km _____ de pe Autostrada A_, Tronsonul _________, denumit(a) in prezentul Contract "Utilizator", reprezentata legal de: ....................... avand functia de ..................................... si ....................... avand functia de .........................., pe de alta parte.


Cap. 2  Prevederi generale

2.1 Definitii  

Cu exceptia cazului in care contextul presupune altceva, urmatorii termeni, oriunde sunt utilizati in Contract, au urmatoarele semnificatii:

1. „Amplasament”-  inseamna Suprafata de 30 mp situata in Spatiul pentru servicii de la km ______ de pe Autostrada A__, tronson __________________, lot ______, partea_______, care va fi pusa de Administrator la dispozitia Utilizatorului, in baza unui Proces verbal de predare – primire, pentru amplasarea statiei de reincarcare pentru vehicule electrice si utilizare in conformitate cu Caietul de Sarcini.

2. „Asigurari” - inseamna asigurarile pe care Utilizatorul este obligat sa le incheie conform Art. 9.5.
 
3. „Autoritati relevante”- inseamna, cu exceptia Administratorului, orice autoritate publica, institutie sau entitate a Statului, care exercita autoritate publica locala sau centrala asupra Utilizatorului, inclusiv reprezentantii acestora.

4. „Bunele practici industriale” - inseamna exercitarea acelui nivel de pregatire profesionala, diligenta, prudenta si prevederea care, in mod normal si rezonabil, este cerut unei persoane profesioniste si experimentate, angajate in activitati similare cu cele ale Utilizatorului, actionand in situatii identice sau similare.

5. „Bunuri de Retur”- inseamna acele bunuri publice, identificate la Art. 3.7 litera a), transmise de Administrator Utilizatorului, care, in conformitate cu Art. 9.11, revin de plin drept Administratorului, in mod gratuit, in buna stare, exploatabile si libere de orice sarcini sau obligatii.

6. „Bunuri Proprii” - inseamna acele bunuri, identificate la Art. 3.7 litera b), care la finalul contractului raman in proprietatea Utilizatorului.

7. „Caiet de Sarcini”-  inseamna Caietul de Sarcini din Documentatia de licitatie.

8. "Contract" - inseamna prezentul Contract semnat de catre Parti, impreuna cu toate anexele acestuia.

9. „Data Intrarii in Vigoare” - inseamna data la care prezentul  Contract intra in vigoare conform Cap. 6.

10.   „Data Finalizare Lucrari” – inseamna data Procesului Verbal la Terminarea Lucrarilor, care nu poate sa apara mai tarziu de 180 de zile calendaristice de la Data Intrarii in Vigoare a Contractului.

11. “Data de Incepere a Serviciilor” – asa cum este definita la Cap. 7 din Contract.

12. „Data Scadenta de plata” - inseamna termenul contractual la care trebuie platita/platite factura/facturile.

13. “Documentatia de licitatie – inseamna documentatia ce cuprinde toate informatiile legate de obiectul Contractului si de procedura de atribuire a acestuia, inclusiv Caietul de sarcini.

14. „Drept de Utilizare Zona Drum” - inseamna dreptul Utilizatorului de a utiliza zona drumului – Amplasamentul aflat in administrarea CNAIR S.A. in baza unor conditii impuse de Administrator conform Caietului de Sarcini.

15. “Durata contractului” – durata de 108 luni (9 ani) de la Data Intrarii in Vigoare a Contractului.


16. “Forta majora” – conform art.1351 Cod civil, un eveniment extern, imprevizibil, absolut invincibil si inevitabil, mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargo, enumerarea nefiind exhaustiva ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti.  

17. „Garantia de Buna Executie a Contractului” – garantia constituita de Utilizator in scopul asigurarii Administratorului de indeplinirea cantitativa, calitativa si in perioada convenita a Contractului, asa cum este ea definita la Cap. 12 din Contract.

18. „Garantia de Participare” - inseamna garantia depusa in procedura de atribuire a Contractului in conformitate cu cerintele din Documentatia de licitatie, garantie care se constituie de catre Utilizator in scopul de a proteja Administratorul fata de riscul unui eventual comportament necorespunzator al Utilizatorului pe intreaga perioada derulata pana la emiterea Garantiei de Buna Executie.

19. „Investitie”- inseamna ansamblul lucrarilor/amenajarilor pe care Utilizatorul va trebui sa le execute pe suprafetele supuse Dreptului de Utilizare Zona Drum, precum si lucrarile aferente acestor zone, in vederea asigurarii de servicii participantilor la trafic, in conformitate cu Contractul, Oferta acceptata si Caietul de Sarcini;

20. „Legea Aplicabila” – Legea Romana.

21. „Lei” - inseamna moneda oficiala a Romaniei la data semnarii Contractului.

22. „Lucrari” - inseamna lucrarile ce se vor realiza in vederea indeplinirii Obiectului Contractului asa cum este el definit la Art. 3.4.

23. „Membru”-  in cazul in care Utilizatorul este reprezentat de o asociatie formata din mai multe entitati, inseamna oricare dintre aceste entitati, iar termenul „Membri” desemneaza toate aceste entitati.

24. „Moneda Locala” – Lei.

25. “Oferta” – actul prin care operatorul economic isi manifesta vointa de a se angaja din punct de vedere juridic in Contract. Oferta cuprinde propunerea financiara, propunerea tehnica, precum si alte documente stabilite prin documentatia de licitatie;

26. „Parte” - inseamna Administratorul sau Utilizatorul, in functie de situatie, iar termenul de „Parti” ii include pe ambii.

27. „Personal” - inseamna personalul folosit de Utilizator in indeplinirea Contractului.

28. [bookmark: _Hlk20316507]“Propunerea financiara” – document al ofertei prin care se furnizeaza informatiile cerute prin documentatia de licitatie cu privire la tarif.

29. “Propunerea Tehnica” – document  al ofertei, elaborat pe baza cerintelor din Caietul de sarcini, stabilite de Administrator.

30. „Servicii” - inseamna serviciile, activitatile ce urmeaza a fi prestate de Utilizator in conformitate cu Art.3.3 din prezentul Contract. 

31. „Stat" inseamna Statul Roman.

32. “Statie de reincarcare”– echipament care furnizeaza energie electrica necesara reincarcarii vehiculelor prin intermediul a cel putin trei puncte de reincarcare:
· Doua puncte de reincarcare ce permit un transfer de energie electrica catre un vehicul electric sau electric hibrid plug-in, la o putere mai mare sau egala cu 50 kW curent continuu;
· Un punct de reincarcare ce permite un transfer de energie electrica catre un vehicul electric sau electric hibrid plug-in, la o putere  de 22 kW curent alternativ;
· Statia de reincarcare va permite reincarcarea simultana la puterile declarate pentru doua vehicule;

33. “Standarde” – standardele, normativele, reglementarile tehnice sau alte asemenea prevazute in Caietul de sarcini si in Propunerea Tehnica.


34. „Tarif de Utilizare Zona Drum”- inseamna valoarile stabilite la Cap. 4 si reprezinta sumele platite lunar de Utilizator Administratorului pentru fiecare metru patrat din Amplasament pentru care se acorda Dreptul de Utilizare a Zonei Drumului.


35. „Terta parte” - inseamna orice persoana sau entitate diferita de Administrator sau Utilizator.

36. “Vehicul electric” - autovehicul dotat cu un grup propulsor care cuprinde cel putin un dispozitiv electric nonperiferic drept convertor de energie cu un sistem electric reincarcabil de stocare a energiei, care poate fi reincarcat extern; un vehicul electric hibrid reincarcabil din exterior este considerat ca fiind un vehicul electric;

37. “Vehicul electric plug-in” - vehicul hibrid care, pentru a-si asigura propulsia mecanica, preia energie din doua surse de energie stocata, montate pe vehicul: un combustibil consumabil, respectiv un dispozitiv de stocare a energiei electrice (de exemplu: baterie, condensator, volant/generator etc.) si care are o sursa de alimentare externa - plug-in;

38. “Zi” – zi calendaristica; “Luna” – luna calendaristica; “An” – 365 de zile.

2.2 Interpretare

Urmatoarele prevederi vor fi aplicabile in interpretarea Contractului:

(a) In cazul in care continutul oricareia dintre Anexe este in contradictie cu continutul Contractului, continutul Contractului va prevala. Titlurile Articolelor, paragrafelor si/sau Anexelor sunt inserate doar pentru facilitarea efectuarii referintelor si nu vor afecta interpretarea Contractului. In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

(b) Orice referire la o Persoana sau Persoane va include o referire la orice persoana fizica sau juridica.

(c) Acolo unde este cazul, cuvintele la singular vor include si pluralul si invers, iar cuvintele indicand un gen vor include toate genurile.

(d) Orice referire la Contract sau la alte documente, va include o referire la Contract, sau document, astfel cum eventual va fi modificat pe Durata Contractului.

(e) Referirile la "zile" se vor referi la zile calendaristice.

(f) Referirile la "a include" sau "inclusiv" vor insemna, daca nu este stipulat altfel, "incluzand, dar fara limitare la".

(g) Orice referire continuta in Contract la orice aviz, aprobare sau autorizare va insemna obligatia Partii care obtine respectivul aviz, respectiva aprobare sau autorizatie de a obtine aceste documente in scris.

(h) Titlurile nu vor limita, modifica sau afecta semnificatia acestui Contract.

2.3 Succesori si Cesionari

Referirile la orice Parte sau Persoana la care se face referire in Contract includ referiri la succesorii si cesionarii permisi.

2.4 Relatia dintre Parti

Nimic din cele mentionate aici nu va fi interpretat ca o stabilire a unei relatii de tip patron-angajat sau mandant-mandatar intre Administrator  si Utilizator. Conform acestui Contract, Utilizatorul detine intreaga autoritate asupra Personalului care realizeaza Serviciile si va fi in totalitate raspunzator de Serviciile prestate de catre acesta sau de catre reprezentantii acestuia.

2.5 Legea care guverneaza Contractul

Prezentul Contract, semnificatia si interpretarea lui, precum si relatia dintre Parti vor fi guvernate de Legea Aplicabila.



2.6 Limba Contractului

Prezentul Contract a fost redactat in limba romana care va fi limba oficiala.


2.7 Notificari

(a) Orice notificare, cerere sau aprobare solicitata sau permisa a fi acordata sau facuta in conformitate cu prezentul Contract, se va  face in  scris, in limba romana. Orice notificare, cerere sau aprobare de acest gen se va considera ca a fost acordata sau facuta in momentul in care ea va fi trimisa personal unui reprezentant autorizat al Partii careia comunicarea ii este adresata, sau in momentul in care este trimisa prin scrisoare recomandata sau fax Partii respective la adresa specificata in Cap.1 – Parti Contractante.
	
(b)   In situatia in care una dintre Parti isi va schimba adresa la care primeste notificarile, va informa cealalta parte despre acest lucru printr-o notificare in decurs de 7 (sapte) zile de la realizarea modificarii. 

2.8 Locatia

Serviciile vor fi prestate in locatii identificate potrivit Anexei nr.1 la Contract.

2.9 Autoritatea Membrului reprezentant

In cazul in care Utilizatorul este reprezentat de o asociatie formata din mai multe entitati, prin prezenta, Membrii autorizeaza _________________________________________ sa actioneze in numele lor in ceea ce priveste exercitarea tuturor drepturilor si indeplinirea tuturor obligatiilor Utilizatorului fata de Administrator in conformitate cu prezentul Contract, incluzand fara a se limita la aceasta, primirea instructiunilor si documentelor din partea Administratorului.

2.10 Reprezentanti Autorizati

Orice actiune solicitata sau permisa a fi intreprinsa, si orice  document solicitat sau permis a fi elaborat, in conformitate cu prezentul Contract si de catre Administrator sau Utilizator  poate fi luata sau respectiv redactat de catre organele oficiale specificate in continuare:
Reprezentantii Autorizati sunt urmatorii:

Pentru Administrator:	

COMPANIA NATIONALA DE ADMINISTRARE A INFRASTRUCTURII RUTIERE S.A

Pentru Utilizator:
...........................................

2.11 Taxe si impozite

Utilizatorul si Personalul vor plati acele taxe, datorii, onorarii precum si alte impozite asa cum sunt ele percepute in conformitate cu Legea Aplicabila.



Cap. 3  Obiectul Contractului 

3.1 Obiectul prezentului Contract il constituie acordarea Dreptului de Utilizare Zona Drum de catre Administrator, in beneficiul Utilizatorului, pentru Amplasamentul situat in  Spatiul pentru Servicii tip S_  de la km __________ de pe Autostrada A____, Tronsonul _______________, Partea _______, Lot ________, in vederea instalarii, operarii si intretinerii statiei de reincarcare pentru vehicule electrice in conformitate cu prezentul Contract, Oferta acceptata si Caietul de Sarcini.  

3.2 Utilizatorul este obligat sa achite catre Administrator tarifele prevazute la Cap. 4 din prezentul Contract.

3.3 Utilizatorul este obligat sa presteze serviciile in perioada convenita si in conformitate cu prevederile  Caietului de Sarcini, Ofertei acceptate si cu obligatiile asumate prin prezentul Contract. Pentru asigurarea serviciilor, Utilizatorul va realiza, in spatiul pentru servicii, in conformitate cu prevederile legale, standardele in vigoare si normativele CNAIR S.A, lucrarile si amenajarile prevazute in Caietul de Sarcini. 

3.4 In scopul Contractului, Utilizatorul va executa toate lucrarile si amenajarile necesare, conform legislatiei aplicabile, proiectului tehnic, avizelor, acordurilor, autorizatiilor, in vederea asigurarii serviciilor minime prevazute in Caietul de sarcini, cu conditia aducerii Amplasamentului la starea initiala, pe propria cheltuiala a Utilizatorului, la incetarea Contractului din orice cauza.

3.5 Utilizatorul va trebui sa respecte intocmai toate specificatiile tehnice prevazute in Caietul de Sarcini.

3.6  Utilizatorul are obligatia ca, prealabil inceperii Lucrarilor, sa anunte Administratorul si sa preia pe baza de Proces-Verbal de predare - primire Amplasamentul pe care se va realiza Obiectul Contractului descris la Art.3.1, Art. 3.3 si Art. 3.4. Procesul Verbal de predare – primire al Amplasamentului  incheiat cu Administratorul (C.N.A.I.R. S.A) care are in administrare sectorul de autostrada, se va constitui in Anexa nr.1 la Contract fiind parte integranta a acestuia. Utilizarea Amplasamentului nu este permisa pana la incheierea Procesului verbal de predare-primire a Amplasamentului.
	
3.7  In derularea Contractului, Utilizatorul va avea:

a).	Bunuri de Retur:  Amplasament.

b).	Bunuri proprii (in vederea asigurarii Serviciilor descrise la Art. 3.3):  Statie de reincarcare    pentru vehicule electrice, instalatii si materiale realizate/achizitionate de Utilizator in vederea asigurarii functionarii statiei de reincarcare pentru vehicule electrice, in Spatiul pentru servicii de pe Autostrada  A_, tronsonul ______________, Parte ________, Lot ____.


Cap. 4  Valoarea Contractului, Valoarea Investitiei, Tarife

4.1 Tariful de utilizare zona drum este de _____________ Euro/mp/luna (fara TVA), conform ofertei Utilizatorului.

4.2 Valoarea prezentului Contract se calculeaza, conform tabelului de mai jos, la care se adauga TVA: 

	[bookmark: _Hlk17297557]

Localizare Spatiu pentru Servicii
	Amplasament 
	Tarif de Amplasament   
	Perioada de Plata a tarifului
	Valoare lunara de plata
	
Valoarea totala 

	
	mp
	Euro/mp/luna,
fara TVA
	
luni
	Euro,
fara TVA
	Euro,
fara TVA

	1
	2
	3
	4
	5=2x3
	6=4x5

	Tarif/mp/luna, conf. art.4.1
	30
	......... 
	
108
	......... 
	.............

	VALOAREA CONTRACTULUI, Euro, fara TVA
	



4.3 Valoarea Investitiei _______________ lei, fara TVA (se va prelua din Propunerea Financiara a Utilizatorului)

4.4 Utilizatorul este raspunzator pentru plata oricaror altor tarife cuprinse in prevederile legale in vigoare necesare pentru amplasarea si functionarea statiei de reincarcare pentru vehicule electrice, inclusiv tarifele aplicabile lucrarilor de racordare a statiei la reteaua electrica, in afara Amplasamentului (daca este cazul), conform Ordinului M.T. nr. 1836/2018 cu modificarile si completarile ulterioare, pentru care se vor incheia contracte accesorii.


Cap. 5  Durata Contractului 

5.1 Prezentul Contract se incheie pe o durata de 9 ani (Durata Contractului) de la Data Intrarii in Vigoare a Contractului, asa cum este definita la Art.6.1  al prezentului Contract.

5.2 Durata Contractului este structurata astfel:
a. Durata Lucrarilor – reprezinta perioada care incepe la Data Intrarii in Vigoare a Contractului si se finalizeaza la Data Finalizarii Lucrarilor si este de maxim 180 zile calendaristice; si cuprinde durata de realizare a lucrarilor mentionate la Art. 3.4, inclusiv etapa de proiectare si obtinere a avizelor, acordurilor, autorizatiilor, pentru respectarea conditiilor impuse de Administrator in vederea acordarii Dreptului de Utilizare Zona Drum;
b. Durata intermediara – reprezinta perioada care incepe la Data Finalizarii Lucrarilor si se finalizeaza la Data de Incepere a Serviciilor si este de maxim 20 zile calendaristice;
c. Durata Serviciilor – reprezinta perioada care incepe la Data de Incepere a Serviciilor si se finalizeaza la  Data Incetarii Contractului.


Cap. 6 Intrarea in Vigoare a Contractului

6.1 Prezentul Contract intra in vigoare dupa indeplinirea cumulativa a urmatoarelor conditii:
a. Semnarea acestuia de catre Parti;
b. Constituirea Garantiei de Buna Executie a Contractului asa cum este prevazut la Art. 12.2;
c. Predarea Amplasamentului prin incheierea Procesului Verbal de predare – primire a Amplasamentului care se va constitui Anexa nr. 1 la Contract;

6.2 Data Intrarii In Vigoare a Contractului se considera a fi data la care este indeplinita si ultima conditie (oricare ar fi ea ) din cele mentionate la Art. 6.1 a prezentului Contract.


Cap. 7  Data de Incepere a Serviciilor

Data de Incepere a Serviciilor, Servicii asa cum sunt ele identificate in Caietul de Sarcini si la Art. 3.3 din Contract, va surveni in maxim 5 zile dupa indeplinirea cumulativa a urmatoarelor conditii :
a. Incheierea Procesului Verbal la Terminarea Lucrarilor – Anexa nr. 4
b. Constituirea de catre Utilizator a Asigurarilor mentionate la Art. 9.5.


Cap. 8  Documentele Contractului

Documentele Contractului sunt:

a) Documentatia de licitatie;

b) Oferta Utilizatorului, acceptata de Administrator;

c) Anexele Contractului:

Anexa 1	: Procesul Verbal de predare-primire a Amplasamentului de la 
  Administrator catre Utilizator;

Anexa 2	: Procesul Verbal de predare-primire a Amplasamentului  de la Utilizator catre Administrator in conditiile si termenele prevazute in Contract.

Anexa 3	: Scrisoarea de Garantie de Buna Executie a Contractului;

Anexa 4	: Procesul Verbal la Terminarea Lucrarilor.

d) Acte Aditionale daca Partile vor semna astfel de documente pe perioada derularii Contractului.

Cap. 9  Obligatiile si Raspunderile Utilizatorului 

9.1 Utilizatorul este obligat sa execute in timpul prevazut la Cap. 5 activitatile precizate la Cap. 3. Utilizatorul se obliga sa respecte Graficul de derulare a Contractului din Oferta acceptata, parte integranta din prezentul Contract.
	
9.2 Utilizatorul se obliga sa despagubeasca Administratorul impotriva oricaror:

i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate etc.), legate de echipamentele, materialele, instalatiile sau utilajele folosite pentru Lucrari sau in legatura cu Serviciile prestate; si

ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea Caietului de Sarcini intocmit de catre Administrator, si a Contractului;

9.3 Utilizatorul este obligat pentru plata lunara, pe toata Durata Contractului, la termen, catre Administrator, a Tarifelor de Utilizare Zona Drum stabilite la Cap. 4 "Valoarea Contractului, Valoarea Investitiei, Tarife". 

9.4 Utilizatorul este obligat pentru intocmirea, in conformitate cu prevederile legale, a documentatiei tehnice in  vederea autorizarii executiei tuturor lucrarilor pentru a respecta conditiile impuse de Administrator in vederea acordarii Dreptului de Utilizare Zona Drum. 

9.5 Utilizatorul este obligat sa incheie in termen de 15 de zile de la data Procesului verbal la Terminarea Lucrarilor un contract de asigurare cu o societate de asigurare – reasigurare la valoarea investitiei, prin care sa asigure investitia pe toata perioada derularii Contractului. 
In cazul in care asigurarea se incheie pe o perioada mai mica decat Durata Contractului, dovada incheierii unui nou contract de asigurare din  care sa reiasa continuitatea asigurarii investitiei, va fi transmisa Administratorului cu cel putin 5 zile inainte de expirarea contractului precedent, si va identifica in mod expres la obiectul asigurarii statia de reincarcare pentru vehicule electrice conform prezentului Contract. 
Utilizatorul va plati suma de asigurare conform contractului de asigurare, iar plata se suporta din sursele proprii ale acestuia.

9.6 Utilizatorul este responsabil pentru respectarea tuturor prevederilor legale si obtinerea tuturor avizelor, aprobarilor, autorizatiilor si acordurilor necesare pentru indeplinirea Conditiilor impuse de Administrator pentru acordarea Dreptului de Utilizare Zona Drum. 

9.7 Utilizatorul este obligat sa respecte destinatia Lucrarilor, si conditiile impuse prin prezentul Contract si prin Caietul de Sarcini;
 
9.8 Utilizatorul este obligat sa efectueze intretinerea Suprafetei Statiei de reincarcare pentru vehicule electrice;

9.9 Utilizatorul este obligat sa nu limiteze/ restrictioneze/ blocheze in niciun fel si in nicio masura accesul Administratorului sau al altor Autoritati Relevante si sa nu restrictioneze nelegal accesul tertilor in perimetru sau pe suprafata Amplasamentului identificat la Art.3.1 din Contract;

9.10 Utilizatorul este obligat sa nu instraineze, cesioneze, inchirieze sau subinchirieze, sa nu foloseasca in comun cu alte persoane, fizice sau juridice, Amplasamentul identificat la Art.3.1, fara acordul Administratorului.
Utilizatorul este obligat sa nu greveze, sa nu exploateze in afara conditiilor din autorizatie si Contract Amplasamentul si sa nu exploateze in nici un fel si in nici o masura subsolul aferent.

9.11 Utilizatorul este obligat la incetarea Contractului, din cauze contractuale sau legale, sa restituie Bunurile de Retur asa cum sunt ele identificate la Art. 3.7 a), in deplina proprietate, in mod gratuit si libere de orice sarcini, pe baza de Proces Verbal de predare - primire (ce va constitui Anexa nr. 2 parte integranta din Contract). 

9.12 Utilizatorul este obligat sa ia masurile necesare privind igiena, siguranta la locul de munca si normele de protectie a muncii, in conformitate cu prevederile legale.

9.13 Utilizatorul este obligat sa comunice Administratorului, in termen de 7 zile calendaristice, la sediul mentionat la Cap.1, modificarea datelor sale de identificare si de Contract (denumire, forma juridica, CUI, numar inregistrare la Registrul Comertului, sediul/ domiciliul, numar telefon/ fax, adresa e-mail, numar/ serie carte identitate etc.), in caz contrar, orice inconvenient datorat neindeplinirii acestei obligatii va atrage raspunderea Utilizatorului;

9.14 Utilizatorul este pe deplin responsabil cu privire la respectarea prevederilor legislatiei in vigoare privind protectia mediului si orice alte obligatii aferente exploatarii obiectivului;

9.15 Confidentialitate
	
Utilizatorul nu va dezvalui nici o informatie confidentiala sau privata referitoare la Servicii sau la prezentul Contract fara acordul in scris oferit in prealabil de catre Administrator.

9.16 Despagubiri acordate de Utilizator

Utilizatorul va despagubi Administratorul si nu il va tine raspunzator pentru nici un fel de pretentii ridicate de terte persoane (incluzand insa fara limitare, pentru orice pretentie rezultand in urma decesului, vatamarii corporale sau a altor prejudicii suferite de orice Persoana) rezultand direct din incalcarea de catre Utilizator a obligatiilor ce ii revin in temeiul prezentului Contract sau din culpa ori din fapta intentionata a acestuia, sau din indeplinirea necorespunzatoare, de catre Utilizator, a obligatiilor ce ii revin in conformitate cu prezentul Contract (cu exceptia situatiei in care acest fapt a fost generat sau aparitia sa a fost favorizata de incalcarea de catre Administrator a obligatiilor ce ii revin in temeiul prezentului Contract sau de culpa ori fapta intentionata a Administratorului in executarea Contractului).

9.17 Procedura de urmat in cazul acordarii de despagubiri de catre Utilizator

(a) In cazul in care Administratorul face obiectul unei actiuni legale sau al unei pretentii, iar Administratorul  va avea dreptul de a fi despagubit in conformitate cu Art. 9.16, Administratorul va informa cu promptitudine Utilizatorul in maxim 3 zile dupa ce ia cunostinta sau ar trebui sa ia la cunostinta de actiunea sau pretentia respectiva si, in orice caz, anterior datei la care actiunea sau pretentia respectiva este analizata pe fond de instanta de fond.

(b) La solicitarea Utilizatorului, Administratorul va acorda Utilizatorului o procura pentru a intra in numele lui in orice proceduri referitoare la astfel de actiuni judiciare sau pretentii formulate, iar Utilizatorul va avea dreptul de a coordona orice astfel de proceduri, asistat de avocatii pe care si-i va alege si, in cazul in care va fi nevoie, isi va putea organiza propria aparare in calitate de co-parat. Utilizatorul va plati toate costurile dovedite cu documente justificative corespunzatoare, inclusiv taxele legale, antrenate de sustinerea actiunilor sau pretentiilor respective si va conduce cu diligenta astfel de actiuni si pretentii, fara intarziere.

9.18 Utilizatorul va plati toate taxele si tarifele necesare derularii Contractului de Utilizare a Zonei Drumului. 

9.19 Utilizatorul este responsabil pentru intocmirea clara a documentelor scrise, pentru respectarea graficului de derulare a Contractului, aceasta presupunand respectarea ordinii activitatilor precum si a datelor prevazute pentru fiecare activitate in parte. 

9.20 Utilizatorul va fi pe deplin responsabil privind respectarea legislatiei in vigoare pe suprafata aferenta Amplasamentului. 

9.21 In vederea derularii in bune conditii a Contractului, Utilizatorul va colabora cu reprezentanti ai autoritatilor publice centrale si locale.

[bookmark: _GoBack]9.22 Utilizatorul este pe deplin responsabil pentru executia lucrarilor in conformitate cu reglementarile legale in vigoare, in conformitate cu documentatia tehnica aprobata, Autorizatia de Construire, implicit in conformitate cu respectarea avizelor, acordurilor,  autorizatiilor obtinute in prealabil.

9.23 Utilizatorul va efectua, pe cheltuiala sa, eventuale studii necesare autorizarii lucrarilor si serviciilor.

9.24 Utilizatorul este pe deplin responsabil de buna functionare a dotarilor aferente Amplasamentului, asa cum au fost aprobate si autorizate. Programul de functionare va fi permanent (24 h/zi, 7 zile/saptamana, 365 zile/an). Programul de functionare, precum si alte date pe care le considera necesare, vor fi comunicate participantilor la trafic prin diverse mijloace (afisaj, mass-media, internet etc.) de Utilizator.

9.25 Utilizatorul este obligat, ca in termenul stabilit de Administratorul drumului, sa execute pe cheltuiala lui si fara nicio despagubire din partea Administratorului drumului, demolarea, mutarea sau modificarea lucrarilor, in conditiile in care acest lucru este impus de construirea, modernizarea, modificarea, intretinerea sau exploatarea drumului public, precum si de asigurarea conditiilor pentru siguranta circulatiei.  Nerespectarea acestui termen da dreptul Administratorului sa desfiinteze lucrarile pe cheltuiala acestuia, urmand sa recupereze cheltuielile potrivit prevederilor contractuale.

9.26 Asigurarea serviciilor de paza a perimetrului Amplasamentului revine Utilizatorului.

9.27 Utilizatorul va obtine toate avizele, acordurile, autorizatiile, avizul politiei rutiere si Contractele incheiate in vederea functionarii instalatiilor aferente amplasamentului. 
In situatia in care unul din documentele enumerate poate fi emis numai la solicitarea Administratorului, Utilizatorul va fi imputernicit in acest sens de catre acesta. Obligatiile si responsabilitatile ce decurg din acestea sunt preluate de Utilizator pe durata derularii Contractului de utilizare zona drum.
Prelungirea valabilitatii acestora este in sarcina Utilizatorului.


Cap. 10  Obligatiile si raspunderile Administratorului

10.1 Administratorul va pune la dispozitia Utilizatorului Amplasamentul liber de orice sarcini.  

10.2 Administratorul va pune la dispozitia Utilizatorului toate documentele pe care le detine privind Amplasamentul si-l va sprijini in demersurile acestuia pe care le va efectua in vederea autorizarii.

10.3 Administratorul va aviza delimitarea Amplasamentului in Spatiile pentru servicii in conformitate cu prevederile Caietului de Sarcini  si cerintelor impuse de autoritatile abilitate  pentru eliberarea autorizatiei de construire.

10.4 Administratorul va emite Utilizatorului autorizatia de acces/amplasare pe Amplasament si acordul prealabil pentru realizarea lucrarilor de racordare a statiei de reincarcare la reteaua electrica.

10.5 Administratorul va depune toate eforturile ca prin actiunile sale sa nu ingradeasca, obstructioneze activitatea Utilizatorului si ii va garanta acestuia dreptul de utilizare zona drum asupra Amplasamentului pe toata durata Contractului, sub conditia respectarii de catre Utilizator a obligatiilor sale.


Cap. 11 Receptie si verificari

11.1 Administratorul are dreptul de a verifica modul de prestare a Serviciilor pentru a stabili conformitatea lor cu prevederile din Caietul de Sarcini si cu propunerea tehnica a Utilizatorului din prezentul Contract.

11.2 Administratorul are obligatia de a notifica, in scris, Utilizatorului, identitatea reprezentantilor sai imputerniciti pentru acest scop.

11.3 Procedurile de receptie a lucrarilor vor fi efectuate potrivit prevederilor H.G. nr. 273/1994 privind Aprobarea Regulamentului de receptie a lucrarilor de constructii si instalatii aferente acestora, cu modificarile si completarile ulterioare, respectiv ale Caietului de Sarcini.

11.4 La incetarea Contractului returnarea Bunurile de Retur de la Utilizator catre Administrator se va face de o comisie din care fac parte atat reprezentanti ai Administratorului cat si ai Utilizatorului, care va incheia Procesul Verbal de predare-primire a Amplasamentului (Anexa nr. 2 la Contract). 


Cap. 12  Garantia de Participare si Garantia de Buna Executie a Contractului

12.1 Utilizatorul va furniza Administratorului Garantia de Buna Executie in original, in termen de 5 zile lucratoare de la data semnarii Contractului.

12.2 Utilizatorul se obliga sa constituie si sa mentina pe toata durata Contractului (pe cheltuiala sa si fara a solicita Administratorului costurile aferente constituirii si mentinerii acesteia) o Garantie de Buna Executie pentru executarea corespunzatoare a Contractului, in cuantum de 10% din Pretul Contractului fara TVA stabilit conform Art. 4.2 din Contract (calculat in Lei la cursul BNR de la data semnarii Contractului), precum si in forma integrala inclusa in Documentatia de Licitatie, fara completari si/sau modificari. Garantia de Buna Executie a Contractului asigura Administratorul de indeplinirea cantitativa, calitativa de catre Utilizator a tuturor obligatiilor asumate prin Contract. In cazul in care prejudiciul produs Administratorului este mai mare decat cuantumul garantiei de buna executie, Utilizatorul este obligat sa despagubeasca Administratorul integral si intocmai.

12.3 Garantia de Buna Executie a unei asocieri sau a unui consortiu va fi emisa in numele asocierii sau a consortiului.

12.4 Garantia de Buna Executie se constituie prin virament bancar sau printr-un instrument de garantare emis de o institutie de credit din Romania sau din alt stat sau de o societate de asigurari, in conditiile legii, si devine anexa la contract.

12.5 Scrisoarea de Garantie de Buna Executie trebuie sa fie irevocabila si trebuie sa prevada ca plata Garantiei de Buna Executie se va executa neconditionat, respectiv la prima cerere a Administratorului, pe baza declaratiei acestuia cu privire la culpa persoanei garantate. 

12.6 Scrisoarea de Garantie de Buna Executie emisa de o societate de asigurari trebuie sa nu fie conditionata de emiterea unei polite de asigurare care sa fie opozabila Administratorului prin alte documente, respectiv Conditii Generale de Asigurare, Conditii Speciale de Asigurare, Clauza/Clauze de garantare etc.

12.7 In situatia in care Scrisoarea de Garantie de Buna Executie este emisa de catre o societate de asigurari, aceasta trebuie prezentata Administratorului insotita de o adresa din partea Societatii de Asigurari prin care aceasta confirma faptul ca Garantia de Buna Executie este valabila si in vigoare indiferent de prevederile unei polite de asigurare si ca angajamentul societatii de asigurare fata de Administrator va fi exclusiv in baza Garantiei de Buna Executie emise.

12.8 Nerespectarea acestor conditii va pune Administratorul in situatia de a nu accepta Scrisoarea de Garantie de Buna Executie emisa de catre o societate de asigurare si, totodata, Administratorul poate rezilia Contractul si executa Garantia de Participare. 

12.9 Pe durata derularii Contractului, daca Institutia de credit/ Societatea de Asigurari emitenta a Garantiei de Buna Executie pierde autorizarea sa emita asemenea garantii, se va considera ca Garantia de Buna Executie isi pierde valabilitatea si Utilizatorul va avea obligatia de a constitui o noua Garantie de Buna Executie (pe cheltuiala sa si fara a solicita Administratorului costurile aferente constituirii si mentinerii acesteia) in conformitate cu prevederile prezentului articol. Utilizatorul va prezenta Administratorului aceasta noua Garantie de Buna Executie in termen de maxim 30 zile lucratoare de la data notificarii acestuia de catre Administrator, si/sau de la data notificarii evenimentului anterior enuntat de catre Garant catre Utilizator. In cazul in care Utilizatorul nu prezinta noua Garantie de Buna Executie, in termenul mentionat anterior, in forma, cuantumul si conform prezentelor prevederi contractuale, Administratorul este indreptatit sa rezilieze Contractul fara indeplinirea niciunei formalitati, nefiind necesara nicio notificare, instiintare sau alta masura in vederea instiintarii rezilierii Contractului pentru motivul mentionat anterior, nefiind necesara, de asemenea, nicio incuviintare sau interventie in fata vreunei instante judecatoresti, arbitrale sau de alta natura. 

12.10 Pe durata derularii Contractului, daca Institutia de credit/ Societatea de Asigurari care a emis Scrisoarea de Garantie de Buna Executie nu isi poate respecta angajamentele, Scrisoarea de Garantie de Buna Executie nu va mai fi valida. Administratorul va notifica Utilizatorul pentru a elibera o noua Scrisoare de Garantie de Buna Executie (pe cheltuiala sa si fara a solicita Administratorului costurile aferente constituirii si mentinerii acesteia) conform acelorasi termeni ca cei ai anterioarei Scrisorii de Garantie de Buna Executie. In cazul in care Utilizatorul nu transmite o noua Scrisoare de Garantie de Buna Executie in termen de 30 de zile de la data notificarii, Administratorul poate rezilia Contractul.

12.11 Administratorul are dreptul de a emite pretentii asupra Garantiei de Buna Executie, oricand pe parcursul derularii Contractului, in limita prejudiciului creat Administratorului, si care va fi apreciat de catre acesta, in cazul in care Utilizatorul nu isi indeplineste, indeplineste cu intarziere sau nu indeplineste corespunzator din culpa sa oricare din obligatiile asumate prin Contract. 

 12.12 Anterior emiterii unei pretentii asupra Garantiei de Buna Executie, Administratorul are obligatia de a notifica pretentia sa, Utilizatorului, precizand obligatiile care nu au fost respectate.

12.13 Daca in termenii Scrisorii de Garantie de Buna Executie se specifica data de expirare a acesteia, iar Utilizatorul nu si-a indeplinit toate obligatiile contractuale, cu 30 de zile inainte de data de expirare a Scrisorii de Garantie de Buna Executie, Administratorul poate cere intreaga valoare a Scrisorii de Garantie de Buna Executie, in situatia in care Utilizatorul nu prelungeste valabilitatea Scrisorii de Garantie de Buna Executie pana la indeplinirea de catre Utilizator a tuturor obligatiilor contractuale. 

12.14 Administratorul se obliga sa elibereze Garantia de participare numai dupa ce Utilizatorul a facut dovada constituirii Garantiei de Buna Executie in forma si cuantumul agreat de catre Administrator. Administratorul are dreptul de a retine Garantia de Participare daca Utilizatorul nu a constituit in termenul stabilit prin Contract Garantia de Buna Executie.

12.15 Administratorul are obligatia de a elibera Garantia de Buna Executie a Contractului in cel mult 14 zile de la data indeplinirii integrale de catre Utilizator a obligatiilor asumate prin prezentul Contract si a caror indeplinire este confirmata de catre Administrator, daca Administratorul nu a ridicat pana la acea data pretentii asupra ei.

12.16 De fiecare data cand Garantia de Buna Executie este executata partial sau total, cu exceptia situatiilor in care Administratorul reziliaza Contractul sau Utilizatorul nu reuseste sa prelungeasca valabilitatea Garantiei de Buna Executie, Utilizatorul are obligatia de a reintregi valoarea Garantiei de Buna Executie in cauza, respectiv 10% din Pretul Contractului fara TVA, in termen de 15 zile de la data notificarii emise de catre Administrator in acest sens.

12.17 De fiecare data cand, pe parcursul derularii Contractului, Pretul Contractului este modificat, Utilizatorul are obligatia de a modifica valoarea Garantiei de Buna Executie in corelatie cu noul Pret al Contractului, in termen de 15 zile de la modificare.

12.18 In cazul in care, pe parcursul perioadei de implementare a Contractului, Utilizatorul isi modifica denumirea, acesta are obligatia de a prezenta in maxim 10 zile de la semnarea Actului Aditional la Contract in care este consemnata modificarea denumirii Utilizatorului, amendamentul aferent garantiei de buna executie a contractului. In cazul in care Utilizatorul nu-si indeplineste aceasta obligatie, Administratorul are dreptul, fara nicio notificare prealabila sau demers suplimentar, de a executa garantia de buna executie, garantie pentru care Utilizatorul nu a prezentat amendamentul necesar si totodata, de a rezilia Contractul fara necesitatea notificarii prealabile a Utilizatorului.


Cap. 13  Plata, Modalitatea de facturare, termene

13.1 Moneda de plata	
Platile vor fi efectuate in Moneda Locala.

13.2 Modalitatea de facturare si plata 	
Facturarea si plata Tarifului de Utilizare Zona Drum, prevazut la Cap. 4 Valoarea Contractului, Valoara Investitiei, Tarife,  se vor realiza dupa cum urmeaza:

a) Plata Tarifului de Utilizare Zona Drum, se va face pentru toata suprafata supusa Dreptului de Utilizare Zona Drum, asa cum este prevazut la Cap.4, lunar, in baza facturii emise de Administrator.

b) Facturile se emit in lei (la cursul BNR de la data emiterii facturii), de catre Administrator.

c) Plata Tarifului de Utilizare Zona Drum se va efectua in termen de 30 de zile de la data primirii facturii: 

1. prin ordin de plata acceptat de banca, in contul Administratorului;

2. in favoarea COMPANIEI NATIONALE DE ADMINISTRARE A INFRASTRUCTURII RUTIERE S.A , in contul IBAN nr._________________________________________, deschis la Banca ____________________- Sucursala _____________.
 
13.3 Tariful de Utilizare a Zonei Drumului, stipulat la Art.4.1, se va percepe de la Data Intrarii in Vigoare a Contractului.

13.4 In cazul in care Utilizatorul nu onoreaza factura/facturile in termenul contractual, atunci pentru orice suma datorata de Utilizator Administratorului, Administratorul va fi indreptatit sa primeasca de la Utilizator cu titlu de dobanda legala penalizatoare calculata conform Art. 14.2, o suma in lei, pe zi de intarziere, aplicata la suma datorata, pana la momentul achitarii integrale a sumei respective - pana la data platii efective (data creditarii contului CNAIR S.A).


Cap. 14  Sanctiuni pentru neindeplinirea culpabila a obligatiilor

14.1 In cazul in care, din vina sa, Utilizatorul nu isi executa obligatiile asumate prin Contract, sau le executa necorespunzator ori cu intarziere, Administratorul va fi indreptatit sa perceapa dobanda legala penalizatoare calculata conform Art. 14.2, pe zi de intarziere, aplicata la valoarea Contractului stabilita conform Art. 4.2 (calculata in Lei la cursul BNR valabil la data semnarii Contractului), pana la data indeplinirii obligatiilor. 

14.2 Dobanda legala penalizatoare (pe an) se stabileste la nivelul ratei de referinta a dobanzii de politica monetara comunicata de Banca Nationala a Romaniei la data aplicarii, plus 8 puncte procentuale.

14.3 Nerespectarea obligatiilor asumate prin prezentul Contract de catre una dintre Parti, in mod culpabil si repetat, da dreptul partii lezate de a cere rezilierea Contractul si de a pretinde plata de daune-interese.

14.4 Nerespectarea de catre Utilizator a conditiilor mentionate la Cap. 7 necesare pentru  Inceperea Serviciilor, da dreptul Administratorului de a rezilia de plin drept Contractul fara interventia Instantei si fara plata de daune interese.



Cap. 15  Incetare, reziliere, suspendare

Partile sunt obligate sa isi execute obligatiile asumate integral, intocmai, la termenele convenite si cu buna - credinta, conform Legii Aplicabile.



15.1 Incetarea Contractului	

Cu exceptia cazului in care Contractul este reziliat mai devreme in conformitate cu Art.15.2 de mai jos, prezentul Contract va inceta la expirarea duratei prevazute la Art. 5.1;

15.2  Rezilierea Contractului

a) In cazul in care in termen de 30 de zile de la Data Scadenta de plata Utilizatorul nu achita Tarifele de Utilizare Zona Drum, Contractul se reziliaza de plin drept fara nicio alta formalitate prealabila si fara interventia instantei.

b) In cazul in care Garantia prevazuta la Cap. 12 nu se constituie la termenul stabilit la  Art.12.1 si in cuantumul prevazut la Art. 12.2, Contractul se reziliaza de plin drept fara nicio alta formalitate prealabila si fara interventia instantei.

c) In cazul in care Asigurarile nu se constituie in cuantumul si la termenele stabilite la Art. 9.5 Contractul se reziliaza de plin drept fara nicio alta formalitate prealabila si fara interventia instantei.

15.2.1    Rezilierea Contractului de catre Administrator	

Administratorul poate rezilia prezentul Contract cu efecte depline, dupa notificarea in scris a Utilizatorului cu cel putin 30 de zile anterior datei la care Contractul se reziliaza de drept, in cazul aparitiei uneia din urmatoarele situatii:

 (a) In situatia in care Utilizatorul nu reuseste sa remedieze un defect in indeplinirea obligatiilor sale in baza prezentului Contract, dupa cum se specifica in notificarea  transmisa de Administrator, sau in perioada aprobata ulterior in scris de catre Administrator;

(b) In situatia in care Utilizatorul este in stare de faliment ori lichidare, afacerile ii sunt conduse de un administrator judiciar sau activitatile sale comerciale sunt suspendate sau fac obiectul unui aranjament cu creditorii sau este intr-o situatie similara cu cele anterioare, reglementata prin lege, ori face obiectul unei proceduri legale pentru declararea sa intr-una din situatiile prevazute anterior, sunt aplicabile dispozitiile prevazute de Legea nr. 85/2014 privind Procedurile de prevenire a insolventei si de insolventa, cu modificarile si completarile ulterioare;

(c) In situatia in care Utilizatorul nu respecta o hotarare definitiva luata de instantele judecatoresti competente in conformitate cu Articolul 19 din prezentul Contract;

(d) In situatia in care Utilizatorul prezinta Administratorului o declaratie care are un efect important asupra drepturilor, obligatiilor sau intereselor Administratorului, despre care Utilizatorul stie ca este falsa;

(e) In situatia in care, in urma unui caz de Forta Majora, Utilizatorul se afla in imposibilitatea de a presta o parte semnificativa din Servicii pentru o perioada de cel putin saizeci (60) de zile; 

 (f) In situatia in care Administratorul considera ca respectivul Utilizator este implicat in practici frauduloase sau corupte in vederea obtinerii Contractului sau in executarea acestuia. In sensul acestei clauze:

- „practici corupte” se refera la oferirea, acordarea, primirea sau solicitarea unor avantaje materiale in vederea  influentarii deciziei unei autoritati publice in procesul de selectie sau in ceea ce priveste executarea Contractului.  

- „practici frauduloase” se refera la denaturarea faptelor pentru a influenta un proces de selectare  sau executarea unui contract in detrimentul Administratorului, si include practici ale Utilizatorului, stabilite prin coluziune (anterior sau ulterior prezentarii propunerilor) menite sa stabileasca preturi la nivele non-concurentiale artificiale si sa priveze Administratorul de o competitie libera si deschisa.

15.2.2 Rezilierea Contractului de catre Utilizator	

Utilizatorul poate rezilia prezentul Contract cu efecte depline, dupa notificarea in  scris a Administratorului, cu cel putin de 30 de zile anterior datei la care Contractul se reziliaza de drept, in cazul aparitiei uneia din urmatoarele situatii:

(a) In situatia in care Administratorul si-a incalcat semnificativ obligatiile stipulate in  prezentul Contract iar situatia nu a fost remediata in termen de 45 (patruzecisicinci) de zile (sau intr-o perioada mai lunga ulterior aprobata in scris de catre Utilizator) de la primirea notificarii din partea Utilizatorului in care se specifica respectiva nerespectare.

(b) In situatia in care, in urma cazului de Forta Majora, Utilizatorul se afla in imposibilitatea de a presta o parte semnificativa din Servicii pentru o perioada de cel putin 60 (saizeci) de zile; sau

(c) In situatia in care Administratorul nu indeplineste nici o decizie definitiva luata de instantele judecatoresti competente in conformitate cu Cap. 19 prezent in acest document;

15.2.3   Incetarea Drepturilor si Obligatiilor 	

In urma incetarii/rezilierii prezentului Contract in conformitate cu Art. 15.1 si Art. 15.2 ale acestuia, toate drepturile si obligatiile Partilor vor inceta, exceptie facand (i) acele drepturi sau obligatii acumulate la data rezilierii sau expirarii, (ii) obligatia de a pastra confidentialitatea, stabilita in Art. 9.17 sau orice drept pe care o Parte il poate avea in conformitate cu Legea Aplicabila.

15.2.4 Incetarea Serviciilor	

In momentul rezilierii prezentului Contract prin notificari ale Partilor, trimise una catre cealalta, conform Art.15.2.1 sau Art. 15.2.2, imediat dupa expedierea sau primirea respectivei notificari, Utilizatorul va lua toate masurile necesare pentru a inceta Serviciile intr-o maniera cat mai prompta si ordonata si va face toate eforturile rezonabile necesare pentru a reduce la minimum cheltuielile in acest sens.	

15.2.5 Sume datorate in momentul rezilierii	

In momentul rezilierii prezentului Contract, Utilizatorul este obligat sa achite tarifele datorate Administratorului pana la data comunicarii rezilierii.

15.2.6 Neintelegeri referitoare la cazurile de  reziliere	

In situatia in care oricare dintre Parti contesta aparitia unui anumit eveniment specificat la Art. 15.2.1, lit. (c), (d), (f) sau la Art. 15.2.2 lit. (b) si (c), respectiva Parte poate contesta aparitia respectivului eveniment in termen de 45 (patruzecisicinci) de zile de la primirea Notificarii de reziliere din partea celeilalte Parti iar prezentul Contract nu va putea fi reziliat decat in conformitate cu termenii deciziei instantelor judecatoresti competente. 


Cap. 16  Amendamente

Modificarea termenilor si conditiilor Contractului poate fi realizata numai printr-un  acord in scris intre Parti, cu respectarea Legii Aplicabile. Cu toate acestea, in conformitate cu Art. 20.1, fiecare Parte va putea lua in considerare propunerile facute de cealalta Parte, referitoare la eventuale modificari.


Cap. 17  Cesiunea

17.1	Utilizatorul are obligatia de a nu transfera total sau partial obligatiile sale asumate prin Contract, fara sa obtina, in prealabil, acordul scris al Administratorului.

17.2	Cesiunea nu va exonera Utilizatorul de nici o responsabilitate privind garantia sau orice alte obligatii asumate prin Contract.

17.3     Drepturile şi obligaţiile Administratorului în baza prezentului Contract vor putea fi cesionate, novate sau altfel transferate (în temeiul oricărei Legi sau al oricărei reorganizări conform Legii sau altfel), in cazul in care pentru spatiul de servicii ce include suprafata de 30 mp, ce face obiectul acestui contract, se incheie un contract de concesiune de catre Administrator, iar viitorul Concesionar va avea capacitatea legală, puterea şi dreptul de a acţiona în numele Administratorului în legătură cu obiectul prezentului Contract şi de a executa obligaţiile acestuia în baza prezentului Contract.


Cap. 18  Forta Majora

18.1 Definitie	

(a) Conform art.1351 Cod civil, un eveniment extern, imprevizibil, absolut invincibil si inevitabil, mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargo, enumerarea nefiind exhaustiva ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti.  

(b) Forta Majora nu va include (i) nici un eveniment cauzat de actiuni intentionate sau neglijente ale Partii sau ale agentilor sau angajatilor Partii, si (ii) nici  un eveniment care ar fi putut fi in mod rezonabil (A) luat in considerare la momentul incheierii Contractului si (B) evitat sau  depasit in indeplinirea obligatiilor prevazute.

(c) Forta Majora nu va include situatia de insuficienta de fonduri sau omisiunea efectuarii unei plati solicitate conform prezentului document.

(d) Forta majora se constata de o autoritate competenta.

18.2 Exonerarea de raspundere pentru neindeplinirea obligatiilor	

Forta majora exonereaza Partile de indeplinirea obligatiilor asumate prin acest Contract, pe toata perioada pe care acesta actioneaza.

18.3 Masuri de implementat    	

(a) O Parte afectata de un caz de Forta Majora va face tot posibilul, in limitele rezonabilului,  pentru a inlatura cat mai repede incapacitatea de a-si respecta obligatiile stipulate in prezentul Contract.

(b) O Parte afectata de un caz de Forta Majora va comunica  situatia celeilalte Parti, cat mai repede posibil,  si in nici un caz mai tarziu de paisprezece (14) zile de la aparitia respectivului eveniment, va furniza in acelasi timp dovezi in care sa se specifice natura si cauza evenimentului si va anunta in mod similar, cat mai curand posibil, restaurarea conditiilor normale de lucru.

(c) Partile vor face tot posibilul, in limite rezonabile, pentru a minimaliza consecintele oricarui eveniment de Forta majora.
18.4 Prelungirea termenului	

Orice perioada in care o Parte va efectua orice actiune sau sarcina, in conformitate cu prezentul Contract, se va prelungi cu o perioada egala de timp cu cea in care partea s-a aflat in incapacitatea de a desfasura asemenea activitati datorita cazului de Forta Majora. 

18.5 Consultari
	
Nu mai tarziu de treizeci (30) zile dupa ce una dintre Parti, in urma unui caz de Forta Majora, a intrat in incapacitatea de a-si indeplini obligatiile, Partile se vor consulta intre ele in vederea stabilirii de comun acord a masurilor de luat in respectivele imprejurari.


Cap. 19  Solutionarea litigiilor

19.1 Solutionarea pe cale amiabila	

Partile vor depune toate eforturile pentru a solutiona pe cale amiabila, prin tratative directe, orice neintelegere sau disputa care se poate ivi intre ele, in cadrul sau in legatura cu indeplinirea Contractului.

19.2 Solutionarea litigiilor	

Daca dupa 15 zile de la inceperea acestor tratative metionate la Art. 19.1 Administratorul si Utilizatorul nu reusesc sa rezolve in mod amiabil o divergenta Contractuala, fiecare poate solicita ca disputa sa se solutioneze de catre instantele competente de pe raza sediului Administratorului. 




Cap. 20  Prevederi finale

20.1 Orice notificare va fi luata in considerare dupa cum urmeaza:

(a) la livrare in cazul in care a fost livrata personal  sau prin scrisoare recomandata;
(b) in cazul faxurilor, la douasprezece (12) ore de la confirmarea trimiterii.

20.2 Buna-credinta	

Partile se obliga sa dea dovada de onestitate cu privire la drepturile uneia fata de cealalta in conformitate cu prezentul Contract si sa ia toate masurile necesare pentru a asigura realizarea obiectivelor prezentului Contract.

20.3 Derularea Contractului	

Partile recunosc faptul ca este imposibil ca  in prezentul Contract sa se precizeze toate intamplarile neprevazute care pot aparea pe durata desfasurarii Contractului, si prin prezenta, sustin ca intentia lor este ca prezentul Contract sa se deruleze in conditii bune si nu in detrimentul uneia dintre parti, si, totodata sunt de acord ca, in eventualitatea in care pe parcursul derularii contractului, una dintre Parti considera ca aceasta nu se face in conditii oneste, vor depune toate eforturile pentru a cadea de acord asupra actiunii necesare pentru inlaturarea cauzei sau incorectitudinii.

20.4 Renuntare

(a) Nicio renuntare a oricarei Parti cu privire la constatarea vreunei neindepliniri, de catre oricare alta Parte a unei obligatii decurgand din oricare prevedere a prezentului Contract:

(i) nu va opera si nu va fi interpretata ca renuntare la nici o alta situatie in care respectiva persoana nu si-a indeplinit obligatiile sau la o alta neindeplinire de care aceasta se face vinovata, indiferent ca neindeplinirea respectiva este prin natura sa, similara ori diferita; si
(ii) nu va fi efectiva daca nu va fi consemnata in scris si nu va fi semnata de un reprezentant autorizat al Partii respective.

(b) Faptul ca una dintre Parti nu a insistat, cu o ocazie oarecare, asupra indeplinirii termenilor, conditiilor si prevederilor prezentului Contract nu va fi considerat drept o renuntare la invocarea incalcarii respective si nici o acceptare a vreunei modificari.

 (c) Orice perioada de timp sau orice perioada de gratie acordata de catre oricare dintre Parti celeilalte pentru indeplinirea sarcinilor si obligatiilor ce ii incumba prin prezentul sau pentru remedierea oricarei incalcari a acestuia nu va reprezenta si nu va fi interpretata drept o renuntare 
a Partii ce acorda respectiva perioada de timp sau de gratie, la oricare dintre drepturile pe care le are in temeiul prezentului Contract. Orice asemenea perioada de timp sau de gratie sau renuntare poate fi supusa termenilor si conditiilor pe care le poate impune Partea ce acorda perioada de timp sau de gratie si nu va afecta drepturile Partii nascute la acel moment decat in masura in care au intervenit modificari in ceea ce priveste perioada de timp, de gratie sau renuntarea.

20.5 Relativitatea efectelor Contractului 

Prezentul Contract se incheie exclusiv in beneficiul Administratorului  si al Utilizatorului si nicio terta persoana nu va beneficia de vreun drept in temeiul prezentului si nu va fi considerata drept beneficiar al acestuia decat in masura in care prezentul Contract contine prevederi exprese in acest sens.

20.6 Caracterul Obligatoriu

Prezentul Contract va angaja raspunderea Partilor si va produce efecte in beneficiul Partilor si al succesorilor in drepturi ai acestora, al reprezentantilor legali si al cesionarilor desemnati.

20.7 Nulitati partiale

In cazul in care oricare dintre prevederile prezentului Contract nu este valabila, legala sau nu poate fi pusa in executare, in totalitate sau doar partial:

(a) celelalte prevederi isi vor pastra in continuare valabilitatea, legalitatea si caracterul executoriu, producand efecte depline; si

(b) Partile se vor intalni cat mai curand posibil si vor purta negocieri, cu buna credinta, cu privire la inlocuirea prevederii afectate cu o prevedere valabila, legala, care poate fi pusa in aplicare si care, dupa caz, intr-un timp cat mai scurt va conduce la indeplinirea obiectivele propuse in prezentul Contract si va produce un efect economic echivalent.

Prezentul Contract a fost incheiat astazi .......................... in 2 (doua) exemplare originale, in limba romana, din care unul pentru Administrator si unul pentru Utilizator.




ANEXA 1



Proces Verbal de predare-primire a Amplasamentului de la Administrator catre Utilizator a Suprafetei situate in Spatiul pentru servicii de la km _______, de pe Autostrada A____, tronson _______, Parte _________, Lot ______



Incheiat astazi ................ 2020






[ Se va complete in forma agreata de parti ulterior semnarii contractului ]



















ANEXA 2



Proces Verbal de predare-primire a Amplasamentului de la Utilizator catre Administrator a Suprafetei situate in Spatiul pentru servicii de la km _______, de pe Autostrada A____, tronson _______, Partea ________,  Lot ______



Incheiat astazi ................ 2020






[ Se va complete in forma agreata de parti ulterior semnarii contractului ]






























ANEXA 3


Scrisoarea de Garantie de Buna Executie a Contractului






[ Formularul nr. 1 – Sectiunea Formulare ]





































ANEXA 4



Proces Verbal la Terminarea Lucrarilor



Incheiat astazi ................ 2020






[ Se va complete in forma agreata de parti ulterior semnarii contractului ]

